12 Litlaleho tsena tseo re sa tsoa bua ka tsona li lokela ho etsa hore re ikutloe joaloka Maretha. O ne a kholisehile hore Molimo oa rona le Mofani oa rona oa bophelo a ka khona ho etsa hore motho ea shoeleng a phele hape. Bahlanka ba bang ba Jehova ba kang Elia, Jesu le Petrose ba ile ba bona ha Jehova a etsa mehlolo ka ho tsosa batho ba shoeleng. Leha ho le joalo, re ka re’ng ka batho ba shoeleng nakong eo batho ba neng ba sa tsosoe ka mohlolo? Haeba ho ne ho se mohla Jehova a ileng a tsosa bafu, na bahlanka ba hae ba ne ba ka kholoa hore a ka ba tsosa nakong e tlang? Na ba ne ba ka kholiseha joaloka Maretha ea ileng a re: “Kea tseba hore [khaitseli ea ka] o tla tsoha tsohong ka letsatsi la ho qetela”? Ke hobane’ng ha a ne a e-na le tšepo eo? Ke hobane’ng ha rona re ka ba le eona?